Karin Paulus

**Karin Paulus** (sündinud 9. aprillil 1975 Tallinnas) on eesti kunstiteadlane.

## Haridus
Ta on lõpetanud Tallinna 42. Keskkooli. Paulus on kaitsnud Eesti Kunstiakadeemias kunstiteaduse erialal bakalaureuse- ja magistrikraadi, on samas doktoriõppes. Täiendanud on ta end Tartu Ülikoolis, Kesk-Euroopa Ülikoolis ja Helsingi Ülikoolis.

## Töö
### Akadeemiline tegevus
Ta on Eesti Kunstiakadeemia disainiajaloo ja Tallinna Tehnikakõrgkooli arhitektuuri- ja linnaehituse ajaloo õppejõud; oli 2012–2014 sisearhitektuuri- ja mööblidisaini osakonna külalisdotsent ja -teadur. Samuti on ta olnud õppejõud Kõrgemas Kunstikoolis Pallas ja Tallinna Tehnikaülikoolis, Mainoris ja Euroülikoolis.

### Tegevus ajakirjaniku ja suhtekorraldajana
Karin Paulus on olnud ajakirja Eramu & Korter peatoimetaja; 2004–2014 Eesti Ekspressi arhitektuuri- ja disainitoimetaja; praegu vabakutseline kriitik. Ta kirjutab arhitektuurist, tarbekunstist, tootedisainist. 

Aastatel 2014–2016 oli ta Disainiöö festivali kommunikatsioonijuht.

### Tegevus kunstiteadlasena
Karin Paulus on kirjutanud arhitektuuri- ja disainiteemalisi raamatuid ja artikleid. Ta on olnud koos režissöör Peeter Brambati ja Priit Põldmega dokumentaalfilmi "Maile Grünbergi värvilised maailmad" (ETV, 2014) kaasautor ning kureerinud näitusi, näiteks "80 aastat sisearhitektuuri õpet" Eesti Kunstiakadeemia galeriis.

#### Kureeritud näitusi
* 2000/2001 Eesti Rahva Muuseumis, 2001 Eesti Tarbekunsti- ja Disainimuuseumis Eesti nõukogudeaegse disaini näitus "Asjad minu elus" (koos Kai Lobjakaga)
*2003 koos arhitekt Laila Põdraga näitus ja seminar "Elamu. Maitsekas mugavus" Viljandi Linnagaleriis
* 2007/2008 Eesti Arhitektide Liidu aastanäitus "Väike 2002–2006" Tallinnas, Haapsalus, Rakveres, Pärnus, Tartus, Kärdlas, Paides, Kuressaares, Narvas
* 2008 "Fotod. Arne Maasik" Tallinna Kunstihoones
* 2010/2011 Eesti Arhitektide Liidu aastanäitus "Väike 2007–2009" Tallinnas, Haapsalus, Viljandis, Kuressaares
* 2014 "Sümbolite arhitekt Kotli" (koos Kadri Kopsoga) Väike-Maarja Gümnaasiumis, Rakvere Gümnaasiumis, Tapa Vene Gümnaasiumis, Tallinna Ülikoolis, 2015 Simuna Rahvamajas, Tallinna Tehnikaülikooli energeetikamajas, Eesti Rahva Muuseumi Heimtali muuseumis, Tartu Ülikooli raamatukogus, 2015/2016 Saku vallamajas, 2016 Paide Kultuurikeskuses, Jüris Rae kultuurikeskuses; väljapaneku kujundus (Velvet) pälvis 2015. aastal keskkonnadisaini eest Kuldmuna auhinna
* 2016 maailmaparandusliku kunsti ja disaini väljapanek "Idealistid" Tallinna Kunstihoones
* 2018–2019 "80 aastat sisearhitektuuri õpet" Eesti Kunstiakadeemia galeriis
* 2020–2021 "Narva linnaruum. Daatšast paleeni" Narva Kunstigaleriis, koos Madis Tuuderiga
* 2022 Tiina Sarapu ja Julija Pociūtė "Tolm" Tartu Kunstimaja suures saalis
* 2022–2023 "Euroopa moodsaim parlament. Riigikogu hoone 100" Riigikogu hoones
* 2022–2023 Tiina Sarapu ja Julija Pociūtė "Dulkės" Kaunases Meno Parkas galeriis
* 2023 "Ruumidiplomaatia. Eesti välisesinduste interjöörid" Eesti Arhitektuurimuuseumis
* 2023–2025 "Mustamäe. Kas unistuste linn?" Tallinna Linnamuuseumi filiaalis Tallinn Vene Muuseum, koos Denis Jatsenkoga
* 2025 "Tallinn täispurjedes. Linna muutev olümpiaehitus" Eesti Arhitektuurimuuseumis, koos Grete Tiigiste ja Ivar Sakiga
* 2025 "Piirideta aineväljadel" Eesti Tarbekunsti- ja Disainimuuseumis, koos keraamik Ingrid Allikuga

## Poliitiline tegevus
Paulus kuulub 2018. aastast Sotsiaaldemokraatlikku Erakonda.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 236 häält ega osutunud valituks.

Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 253 häält ega osutunud valituks.

## Teosed
* "Põhja-Tallinn" *–* Robert Nerman, Karin Paulus (2006). Solnessi Arhitektuurikirjastus. ISBN 9771736486017
* "Rakvere" *–* Odette Kirss, Karin Paulus (2007). Solnessi Arhitektuurikirjastus. ISBN 9771736486031
* "Pirita" *–* Robert Nerman, Karin Paulus (2008). Solnessi Arhitektuurikirjastus. ISBN 9771736486048
* "Nõmme" *–* Leho Lõhmus, Karin Paulus (2009). Solnessi Arhitektuurikirjastus.
* "Tootedisain. Asjad minu elus" *–* Karin Paulus (2011). Eesti Kunstiakadeemia. ISBN 9789949467181
* "Haapsalu" *–* Karin Paulus (2013). Solnessi Arhitektuurikirjastus. ISBN 9789949939053
* "Ado Eigi" *–* Karin Paulus (2013). Solnessi Arhitektuurikirjastus. ISBN 9789949939077
* "Sajand sisearhitektuuri" *–* Karin Paulus (2016). Eesti Sisearhitektide Liit. ISBN/ISSN: 9789949389643
* "Tallinna Kunstikool 40" *–* Karin Paulus (2016). Tallinna Kunstikool. ISBN 9789949811533
* "Klassikud. Helle ja Taevo Gans. Classics. Helle and Taevo Gans" *–* Karin Paulus (2017). ISBN 9789949720200
* "Eesti disaini ja reklaami 100 aastat" *–* Karin Paulus (2018). Post Factum. ISBN 9789949603282
* "Tööstuskunstist tootedisainini. Artikleid 1934–2018" *–* Koostaja Karin Paulus (2018). Eesti Kunstiakadeemia Kirjastus.
* "101 Eesti nõukogude aja ehitist" *–* Karin Paulus (2019). Varrak. ISBN 9789985345191
* "Narva. Daatšast paleeni" *–* Madis Tuuder, Karin Paulus (2020). Narva Muuseum. ISBN 9789949721160
*"Нарва. От дачи до дворца" *–* Madis Tuuder, Karin Paulus (2020). Narva Muuseum. ISBN 9789949721177
*"Igal vallal oma ooper. Eesti rahvamajade lugu" – Egge Kulbok-Lattik, Karin Paulus, Lauri Suurmaa (2023). Eesti Rahvamajade Ühing. ISBN 9789916418031

## Tunnustus
* 2007 *–* Rakvere auhind "Aasta tegu 2007" raamatu "Jalutaja teejuht. Rakvere" eest, koos Odette Kirsiga
* 2007 *–* 2006. aasta parim kriitik, Eesti Arhitektide Liit
* 2012 *–* Parim disainikriitik, Eesti Disainiauhinnad
*2018 *–* stipendium "Ela ja sära"
* 2019 *–* Kristjan Raua preemia (Eesti disaini ja arhitektuuri ajaloo järjepidev uurimine ja tutvustamine)
* 2019 *–* aasta muuseumisõber (museaalide sagedase kasutamise ja MuiSi populariseerimise eest)
* 2019 *–* Sirbi laureaat

## Sport
Paulus on tegelnud aastaid sõudmisega. Ta on tulnud Eesti lahtistel meistrivõistlustel 8+ paatkonnas 1996. aastal II kohale  ja 1997. aastal III kohale.

## Isiklikku
Ta on 1997. aastast abielus, peres on kaks tütart ja kaks poega.

## Viited

## Meediakajastus
* Merle Karro-Kalberg. Nälg parema ruumikultuuri järele. Sirp, 13. oktoober 2023.
* Kajalood. Vikerraadio, 13. aprill 2019.